钦定古今图书集成/理学汇编/学行典/第233卷 > 刘向说苑 > 郇越 郇相
## 钦定古今图书集成/理学汇编/学行典/第233卷 > 刘向说苑 > 郇越 郇相

按《汉书鲍宣传》：“自成帝至王莽时清名之士，琅邪又
有纪逡，王思齐则薛方子容，太原则郇越臣仲郇、相
稚宾，沛郡则唐林子高、唐尊、伯高，皆以明经饬行，显
名于世。纪逡两唐皆仕王莾，封侯贵重，历公卿位。唐
林数上疏谏正，有忠直节。唐尊衣敝履空，以瓦器饮
食，又以历遗公卿，被虚伪名。郇，越相同族昆弟也，并”
举州郡孝廉茂材。数病去官，越散其先人赀千馀万，
以分施九族，州里志节尢高相。王莽时征为太子四
友，病死，莽太子遣使裞以衣衾，其子攀棺不听，曰：“‘死
父遗言，师友之送，勿有所受’。今于皇太子得托友官。
故不受也。”京师称之